CELEX: 62009TN0356
Language: mt
Date: 2009-09-16 00:00:00
Title: Kawża T-356/09: Rikors ippreżentat fis- 16 ta’ Settembru 2009 — Il-Kummissjoni tal-Komunitajiet Ewropej vs Association Fédération Club B2A

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/78
            
         Rikors ippreżentat fis-16 ta’ Settembru 2009 — Il-Kummissjoni tal-Komunitajiet Ewropej vs Association Fédération Club B2A
   (Kawża T-356/09)
   2009/C 267/139
   Lingwa tal-kawża: Il-Franċiż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: A.-M. Rouchaud-Joët u N. Bambara, aġenti, assistiti minn E. Bouttier, avocat)
   
      Konvenuta: Association Fédération Club B2A (Étupes, Franza)
   
      Talbiet tar-rikorrenti
   
   
               —
            
            
               tikkundanna lil Fédération, irrappreżentata mill-President tagħha, tħallas lir-rikorrenti l-ammont ta’ EUR […] li jikkorrispondi għas-somma prinċipali ta’ EUR 62 500 u għas-somma ta’ EUR […] bħala interessi moratorji dovuti fil-[…];
            
         
               —
            
            
               tikkundanna lil Fédération tħallas is-somma ta’ EUR 7 000 sabiex tkopri l-ispejjeż sostnuti mill-Kummissjoni Ewropea sabiex tirkupra d-dejn tagħha;
            
         
               —
            
            
               tikkundanna lil Fédération għall-ispejjeż tal-kawża preżenti.
            
         
      Motivi u argumenti prinċipali
   
   Il-Komunità Ewropea, irrappreżentata mill-Kummissjoni, ikkonkludiet mal-konvenuta kuntratt ta’ sussidju dwar proġett ta’ “ħolqien u ġestjoni ta’ federazzjoni Grand Est ta’ netwerks reġjunali ta’ Business Angels”. Il-proġett, li matulu l-Kummissjoni ħallset, bħala depożitu, is-somma ta’ EUR 625 000 lill-konvenuta, ġie komplut fit-30 ta’ Settembru 2002.
   F’dan il-kuntratt, il-konvenuta intrabtet, inter alia, li tipprovdi rapport finali. Peress li ġie ppreżentat rapport mhux komplut, il-Kummissjoni intimat lill-konvenuta sabiex tippreżenta rapport konformi mal-għanijiet. Peress li l-konvenuta ma weġbitx għal din l-intimazzjoni, kif ukoll għal numru ta’ ittri oħra, il-Kummissjoni indirizzat nota ta’ debitu u sussegwentement ordni ta’ rkupru tal-ammont ta’ EUR 62 500 lill-konvenuta.
   Peress li dan id-dejn għadu dovut, il-Kummissjoni titlob li l-konvenuta tiġi kkundannata tħallas is-somma dovuta kif ukoll kumpens għad-dannu subit sabiex tkopri l-ispejjeż kollha li l-Kummissjoni kellha ssostni sabiex tirkupra d-dejn tagħha billi tinvoka dan li ġej: i) il-konvenuta ma osservatx l-obbligi tagħha previsti fil-kuntratt billi ma ppreżentatx rapport finali komplut u ii) il-ħlas tas-somma ta’ EUR 62 500 magħmul mill-Kummissjoni sar bħala depożitu sakemm jiġi approvat ir-rapport finali.